নাওমি গুয়ালিঙ্গা

নোয়েমি গুয়ালিঙ্গা (জন্ম ) হলেন ইকুয়েডরের আমাজনীয় কিচওয়া আদিবাসী জনগোষ্ঠীর একজন সম্প্রদায় নেতা এবং কর্মী। তিনি ইকুয়েডরের আমাজনীয় অঞ্চলের সারায়াকু গ্রামের "জঙ্গলের জননী" নামেও পরিচিত। সারায়াকুর কিচওয়া আদিবাসী জনগোষ্ঠীর সংখ্যা প্রায় ১,২০০।

নাওমি গুয়ালিঙ্গার আরও একটি পরিচয় হলো তিনি আদিবাসী অধিকার কর্মী প্যাট্রিসিয়া গুয়ালিঙ্গার বোন। আর নিনা গুয়ালিঙ্গা এবং হেলেনা গুয়ালিঙ্গার মা।

 প্রারম্ভিক জীবন 
ইকুয়েডরীয় আমাজনের সারায়াকুর কিচওয়া আদিবাসী সম্প্রদায়ের একটি পরিবারে নাওমি গুয়ালিঙ্গার জন্ম হয়। তিনি করিনা মন্টালভো এবং সাবিনো গুয়ালিঙ্গার ছয় সন্তানের মধ্যে তৃতীয়। তিনি ফেনো-সুইডিশ জীববিজ্ঞানী আন্দ্রেস হেনরিক সিরেনকে বিয়ে করেন। তারা ২০১৭ সাল থেকে পাস্তাজার পুয়োতে বসবাস করছেন।

তরুণী বয়স থেকেই নাওমি পাস্তাজার আদিবাসীদের সংগঠনে কাজ করতেন। ২৩ বছর বয়সে তিনি পুয়োতে রেডিও সম্প্রচারে অংশ নিতেন, চিকিৎসা পরামর্শ দিতেন এবং কিচোয়া সংস্কৃতি সংরক্ষণের পক্ষে মতামত দিতেন।

 সারায়াকু তেল উন্নয়ন দ্বন্দ্ব 
১৯৯৬ সালে ইকুয়েডরীয় সরকার স্থানীয় সম্প্রদায়ের সাথে পরামর্শ না করেই কম্পানিয়া জেনারেল ডি কম্বাস্টিবলস (সিজিসি) নামে আর্জেন্টিনার একটি তেল কোম্পানিকে সারায়াকুর অধিকৃত অঞ্চলে তেল অনুসন্ধানের অনুমোদন প্রদান করে। এই কোম্পানিটি আর্জেন্টিনার জেনারেল ফুয়েল কোম্পানি নামেও পরিচিত। ২০০২ সালে ইকুয়েডরের সামরিক বাহিনীর সহায়তায় কোম্পানিটি সারায়াকুর গ্রামাঞ্চলে প্রবেশ করে। তেল অনুসন্ধানে বাধা দিলে এই কোম্পানিটি ধর্ষণের হুমকির দেয় ও মানবাধিকার লঙ্ঘন করে। এর প্রতিক্রিয়ায় নাওমির মতো মহিলা নেত্রীদের নেতৃত্বে সারায়াকু সম্প্রদায় ২০০৩ সালে তেল কোম্পানির অনুপ্রবেশের বিরুদ্ধে বিক্ষোভ সংগঠিত করে। একটি আইনি মামলা করা হয়। সেই মামলা ইন্টার-আমেরিকান কমিশন অন হিউম্যান রাইটস (আইএসিএইচআর)-এর সামনে শুনানি হয়। সারায়াকুরা "শান্তি এবং জীবনের জন্য ক্যাম্প" নির্মাণ করে তেল উত্তলনের পরিকল্পনাকে বাধা দিতে সক্ষম হয়।

২০১২ সালের ২৫শে জুলাই আইএসিএইচআর ইকুয়েডর সরকারকে সারায়াকুর সম্প্রদায়ের অধিকার লঙ্ঘন এবং আদিবাসী সম্প্রদায়ের কাছ থেকে মুক্ত, পূর্ব এবং অবহিত সম্মতি পেতে ব্যর্থ হওয়ার জন্য দায়ী করে। মামলার রায়ে ইকুয়েডর সরকারকে মানবাধিকার লঙ্ঘনের জন্য দোষী সাব্যস্ত করা হয়। তার কারন ইকুয়েডর সরকার কিচওয়া আদিবাসী সম্প্রদায়ের সাথে প্রথমে পরামর্শ না করেই সারায়াকুর জমিতে তেল অনুসন্ধান এবং সামরিকীকরণের অনুমোদন দেয়। এই রায়ে তেল অনুসন্ধান ও উত্তোলন শিল্পের জন্য সম্প্রদায়ের জমি বরাদ্দ অবৈধ বলে প্রমাণিত হয়।

 ২০২০ সালের বন্যা এবং কোভিড-১৯ মহামারী 
২০২০ সালে আদিবাসী সম্প্রদায়ের মধ্যে কোভিড-১৯ মহামারী ছড়িয়ে পড়ায় এই মহামারী সারায়াকুর জনজীবনে প্রভাব ফেলে। এছাড়া এই সময়কালে বোবোনাজা এবং আরাজুনো নদী প্লাবিত হয়। এর ফলে সারায়াকুর গ্রামগুলি ব্যাপকভাবে ক্ষতিগ্রস্ত হয়। মার্চ থেকে জুলাই পর্যন্ত কোয়ারেন্টাইনের সময়কালে, নোয়েমি গুয়ালিঙ্গা পুয়ো শহর থেকে তার বাড়িতে খাদ্য ত্রাণ আনার জন্য প্রতিদিন এর পরিচালনা করেছিলেন। তিনি সারায়াকুতে কোভিড-১৯ পরীক্ষার আয়োজনে সহায়তাও করেন।

 অন্যান্য কার্যক্রম 
নাওমি ২০১৭ সাল থেকে কুরিনাম্পির (গোল্ডেন পাথস) সারায়াকু মহিলা সমিতির নেতৃত্ব দিচ্ছেন। তিনি মহিলাদের গয়না এবং হস্তশিল্প বিক্রির কাজেও সমন্বয় সাধন করেন। তিনি মুজেরেস আমাজনিকাসেরও সদস্য। এটি প্রাকৃতিক অধিকার রক্ষাকারী নারীদের একটি সংগঠন।

নোয়েমি এমনিতে প্রচার বিমুখ। তাই ছবিতে খুব কমই তাকে নেতা হিসেবে দেখা যায়। তবে তিনি ২০১৮ সালের মার্চ মাসে কিতোর ক্যারোন্ডেলেট প্রাসাদে বিক্ষোভে অংশ নিয়েছিলেন। সেই বিক্ষোভে ১১টি আদিবাসী জাতির ৬০ জন মহিলা মিলে রাষ্ট্রপতি লেনিন মোরেনোর সাথে সাক্ষাতের দাবি জানিয়েছিলেন।

নোয়েমি একজন সম্প্রদায়ের নেতা এবং তার অঞ্চলের আদিবাসীদের সাহায্য প্রদানকারী হিসেবে কাজ করে চলেছেন। তিনি নানান ভাবে আদিবাসী মহিলাদের সাহায্য করে থাকেন। যেমন, তিনি এমন একজন মহিলাকে সাহায্য করেছিলেন যিনি তার নির্যাতনকারী স্বামীর কাছ থেকে পালিয়ে এসেছিলেন, যিনি তাদের ১২ বছর বয়সী মেয়েকে আদিবাসী সম্প্রদায়ে দীর্ঘদিন ধরে চলে আসা জোরপূর্বক বিয়ের মাধ্যমে একজন পুরুষের কাছে সঁপে দিয়েছিলেন।

 তথ্যসূত্র 

বিষয়শ্রেণী:আদিবাসী অধিকার কর্মী
বিষয়শ্রেণী:ইকুয়েডরীয় পরিবেশবিদ
বিষয়শ্রেণী:১৯৬০-এর দশকে জন্ম
বিষয়শ্রেণী:জীবিত ব্যক্তি